Uhudin taistelu
Uhudin taistelu oli islamilaisen perimätiedon mukaan vuonna 625 käyty taistelu Muhammedin johtamien Medinan muslimien ja Mekan Quraish -heimon välillä. Sitä ennen oli käyty muslimien voittoon päättynyt Badrin taistelu. Uhudissa muslimit vuorostaan kärsivät tappion. Uhudin taistelu mainitaan ensimmäisen kerran historian lähteissä vasta kaksi sataa vuotta myöhemmin. Sen takia on mahdollista ettei se lainkaan ollut historiallinen tapahtuma. Tarina muslimien tappiosta Uhudissa olisi kehitetty selittämään Koraanin jakeita, joissa puhutaan uskovien kärsimästä tappiosta ja kääntymisestä pakoon (3:153, 155, 165). 